
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


I I Η I 1 

26 ΝΟΕΜΒΡΙΟΥ 1984 


ΤΕΥΧΟΣ ΠΡΩΤΟΝ 


ΊΟΗΟΧ «1 

186 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 529 

Οργανισμός διαρθρώσεως και λειτουργίας του Ναυτικού 
Απομαχικού Ταμείου (ΝΑΤ) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τις διατάξεις του άρθρου 14 του Ν. 1232/1982 (ΦΕΚ 
22 Α) «επαναφορά σε ισχύ, τροποποίηση και συμπλήρωση 
των διατάξεων του Ν.Δ. 4352/1964 και άλλες διατάξεις». 

β) Τις διατάξεις του άρθρου 11 παρ. 3 του Ν. 1256/1982 
(ΦΕΚ 65 Α) «για την πολυθεσία, την πολυαπασχόληση και 
την καθιέρωση ανωτάτου ορίου απολαβών στο Δημόσιο το¬ 
μέα, καθώς και για το Ελεγκτικό Συνέδριο, το Νομικό Συμ¬ 
βούλιο του Κράτους και άλλες διατάξεις». 

γ) Τις διατάξεις του άρθρου 12 παρ. 1 του Ν. 1256/1982 
(ΦΕΚ 65 Α) με τις οποίες επαναφέρθηκαν σε ισχύ οι δια¬ 
τάξεις των άρθρων 1,2 και 3 του Ν. 51/1975 «περί αναδιαρ- 
θρώσεως των Δημοσίων Πολιτικών Υπηρεσιών». 

δ) Τις διατάξεις του άρθρου 17 του Ν. 1320/1983 «πρό¬ 
σληψη στο Δημόσιο Τομέα και άλλες διατάξεις (ΦΕΚ 6 Α). 

ε) Την με αριθ. ΔΙΟΔ/Φ.3113/47/6512/4.5.1984 από¬ 
φασης Υπουργού Προεδρίας Κυβέρνησης (ΦΕΚ 310 Β). 

στ) Την από 28.2.1983 απόφαση του Διοικητικού Συμ¬ 
βουλίου του ΝΑΤ. 

ζ) Τις με αριθ. 574/1984 και 674/1984 γνωμοδοτήσεις 
του Συμβουλίου της Επικράτειας, με πρόταση του Υπουρ¬ 
γού Εμπορικής Ναυτιλίας, αποφασίζουμε : 

Άρθρο 1. 

Η ανακατανομή των Διευθύνσεων - Τμημάτων και Γρα¬ 
φείων του Ναυτικού Απομαχικού Ταμείου, έχει ως εξής : 

1. ΔΙΕΥΘΥΝΣΗ : ΠΟΡΟΝ 

2. ΔΙΕΥΘΥΝΣΗ : ΠΑΡΟΧΩΝ 

3. ΔΙΕΓΘΓΝΣΗ : ΑΚΙΝΗΤΗΣ ΠΕΡΙΟΥΣΙΑΣ 

4. ΔΙΕΥΘΥΝΣΗ : ΠΡΟΣΩΠΙΚΟΥ 

5. ΔΙΕΥΘΥΝΣΗ : ΟΙΚΟΝΟΜΙΚΟΥ 

6. ΔΙΕΥΘΥΝΣΗ : ΗΛΕΚΤΡΟΝΙΚΗΣ ΕΠΕΞΕΡΓΑ¬ 
ΣΙΑΣ ΣΤΟΙΧΕΙΩΝ 

7. ΔΙΕΥΘΥΝΣΗ : ΕΠΙΘΕΩΡΗΣΗΣ 

8. ΤΜΗΜΑ : ΑΠΛΟΥΣΤΕΥΣΗΣ ΔΙΑΔΙΚΑΣΙΩΝ 
ΚΑΙ ΠΑΡΑΓΩΓΙΚΟΤΗΤΑΣ 

9. ΓΡΑΦΕΙΟ : ΝΟΜΙΚΩΝ ΥΠΟΘΕΣΕΩΝ. 

Διάρθρωση - Αρμοδιότητες. 

Διεύθυνσης Πόρων 

1. Τη Διεύθυνση Πόρων συγκροτούν τα παρακάτω Τμή¬ 
ματα : 


α) Τμήμα : Εισφορών Ελληνικών Πλοίων σε Συνάλ¬ 
λαγμα 

β) Τμήμα : Εισφορών Ελληνικών Πλοίων σε δραχμές 

γ) Τμήμα : Εισφορών Συμβλημένων Πλοίων 

δ) Τμήμα : Λοιπά»/ Πόρων 

2. Η αρμοδιότητα της Διεύθυνσης Πόρων ανάγεται στα 
παρακάτω θέματα που κατανέμονται μεταξύ των Τμημάτων 
όπως ακολουθεί : 

α) Τμήμα Εισφορών Ελληνικά»/ Πλοίων σε Συνάλλαγμα 

Στην αρμοδιότητα του τμήματος αυτού υπάγονται : αα) 
Ο υπολογισμός, η βεβαίωση και η έκδοση εντολών είσπρα¬ 
ξης των τακτικών εισφορά»/, λοιπών κρατήσεων και κάθε 
άλλης εισφοράς ή τέλους ΝΑΓ-ΓΠΕΝ-Ειδικών Κεφαλαίων 
και Λογαριασμό»/ από ναυτολόγια Ελληνικών πλοίων που 
έχουν μισθολόγιο σε συνάλλαγμα, ββ) Η κωδικογράφηση 
όλων των στοιχείων των ναυτολογίων Ελληνικών πλοίων 
σε συνάλλχγμα, γγ) Η παρακολούθηση των εγγυητικών 
επιστολώ/ που έχουν κατατεθεί έ/αντι οφειλών από ναυτο¬ 
λόγια, δδ) Η υπό την άμεση εποπτεία του Δ/ντού συστη¬ 
ματική παρακολούθηση των καθυστερούμενων εισφορών 
πλοιοκτητών, η άσκηση ποινικής δίωξης εναντίον των κα¬ 
θώς και η βεβχίωση στα Δημόσια Ταμεία των οφειλομένων 
ποσών. 

β) Τμήμα Εισφορών Ελληνικών Πλοίων σε Δραχμές 

Στην αρμοδιότητα του Τμήματος αυτού υπάγονται : αα) 
Ο υπολογισμός, η βεβαίωση και η έκδοση εντολών είσπρα¬ 
ξης των τακτικών εισφορών, λοιπών κρατήσεων και κάθε 
άλλης εισφοράς ή τέλους υπέρ ΝΑΤ-ΤΠΕΝ-Ειδικών Κε¬ 
φαλαίων και Λογαριασμών, από ναυτολόγια Ελληνικών 
Πλοίων που έχουν μισθολόγιο σε δραχμές, ββ) Η κωδι- 
κογράφηση όλων των στοιχείων των ναυτολογίων Ελληνι¬ 
κών πλοίων σε δραχμές, γγ) Η παρακαλούθηση των εγγυη¬ 
τικών επιστολών που έχουν κατατεθεί έ/αντι οφειλών από 
ναυτολόγια. 

γ) Τμήμα Εισφορών Συμβλημένων Πλοίων 

Στην αρμοδιότητα του τμήματος αυτού υπάγονται : αα) 
Η κατάρτιση, παρακολούθηση, ανανέωση και καταγγελία 
των συμβάσεων ασφάλισης των Ελληνικών πληρωμάτων 
των μετά του ΝΑΤ συμβλημένων πλοίων, για την ασφάλιση 
των Ελλήνων ναυτικών που υπηρετούν σ' αυτά, ββ) Ο υπο¬ 
λογισμός, η βεβαίωση και η έκδοση εντολών είσπραξης των 
τακτικών εισφορών, λοιπών κρατήσεων και κάθε άλλης ει¬ 
σφοράς ή τέλους υπέρ ΝΑΤ-ΤΠΕΝ-Ειδικών Κεφαλαίων 
και Λογαριασμών από καταστάσεις Συμβλημένων με το 
Ν ΥΓ πλοίων που έχουν μισθολόγια σε συνάλλχγμα ή δραχ¬ 
μές, γγ) Η παρακαλούθηση κχτά τη νομοθεσία του ΝΑΤ, 

όπου οι συμβάσεις δεν ορίζουν διαφορετικά, των οφειλών 
που εκκρεμούν και των ληξιπρόθεσμων εγγυητικών επι¬ 
στολών που έχουν κατατεθεί έναντι οφειλών από καταστά¬ 
σεις, δδ) Η μέριμνα εφαρμογής του Ν. 29/1975 «περί επι¬ 
βολής ειδικής εισφοράς υπέρ του ΝΑΤ». 

δ) Τμήμα Λοιπών Πόρων 

Στην αρμοδιότητα του Τμήματος αυτού υπάγονται : αα) 
Η βεβαίωση και η έκδοση εντολών είσπραξης όλων των εσό¬ 
δων από ειδικούς πόρους του ΝΑΤ, ΤΠΕΝ και Λοιπών Κε¬ 
φαλαίων και Λογαριασμών που λειτουργούν στο ΝΑΤ και 
επιβάλλονται από την περί ΝΑΤ νομοθεσία ή άλλους νόμους 
καθώς και κάθε εισφοράς ή τέλους, ββ) Ο υπολογισμός και 
η βεβαίωση των πράξεων εξαγοράς κάθε φύσης αναγνωριζό¬ 
μενης υπηρεσίας κατά τις ισχύουαες διατάξεις και η έκδοση 
εντολών είσπραξης των αντίστοιχων κατά νόμο ποσών. 

Άρθρο 3. 

Διάρθρωση - Αρμοδιότητες. 

Διεύθυνσης παροχών. 

1. Τη Διεύθυνση Παροχών συγκροτούν τα παρακάτω 
τμήματα : 

α) Τμήμα : Συντάξεων Γήρατος - Θανάτου 

β) Τμήμα : Συντάξεων Ανικανότητας και Ατυχημάτων 

γ) Τμήμα : Εφ' άπαξ Παροχών 

δ) Τμήμα : Μητρώου και Μεταβολών Συνταξιούχων. 

2. Η αρμοδιότητα της Διεύθυνσης Παροχών ανάγεται 
στα παρακάτω θέματα που κατανέμονται μεταξύ των Τμη¬ 
μάτων όπως ακολουθεί : 

α) Τμήμα Συντάξεων Γήρατος και Θανάτου 
Στην αρμοδιότητα του Τμήματος αυτού υπάγονται : αα) 
Η συγκέντρωση και μελέτη των αιτήσεων και δικαιολογη- 
τικών που απαιτούνται για την απονομή περιοδικής παροχής 
λόγω γήρατος ή θανάτου στους ασφαλισμένους ή τα δικαιού¬ 
μενα πρόσωπα, ββ) Η χορήγηση συντάξεων με βάση τις 
αρχές της Διαδοχικής Ασφάλισης και η παρακολούθηση κάθε 
θέματος, - που ανάγεται - στην Διαδοχική Ασφάλιση, γγ) 
Οι ενέργειες για την ολοκλήρωση, της κατά το νόμο δια¬ 
δικασίας προς εισήγηση στα αρμόδια όργανα για την έκδοση 
σχετικής απόφασης. 

β) Τμήμα Συντάξεων Ανικανότητας και Ατυχημάτων 
Στην αρμοδιότητα του Τμήματος αυτού υπάγονται : αα) 
Η συγκέντρωση και μελέτη των αιτήσεων - δικαιολογητικών 
που υπάγονται για την απονομή περιοδικής παροχής λόγω 
ανικανότητας ή ναυτικού ατυχήματος, ββ) Κάθε ενέργεια 
που ανάγεται στην υγειονομική εξέταση των αιτούντων πα¬ 
ροχή λόγω ανικανότητας ή ναυτικού ατυχήματος ασφαλισμέ¬ 
νων ή δικαιουμένων προσώπων, γγ) Η επιμέλεια της συμ¬ 
πλήρωσης των δικογραφιών και η μελέτη των στοιχείων του 
για το χαρακτηρισμό ή μη ως ατυχημάτων ή ανικανότητας, 
δδ) Κάθε ενέργεια της κατά νόμο διαδικασίας μετά προη¬ 
γούμενη γνώμη του Γραφείου Νομικών Υποθέσεων προς 
εισήγηση στα αρμόδια όργανα για την έκδοση της σχετικής 
απόφασης. 

γ) Τμήμα Εφ' άπαξ Παροχών 

Στην αρμοδιότητα του Τμήματος αυτού υπάγονται : αα) 
Η συγκέντρωση και μελέτη των αιτήσεων και δικαιολογη- 
τικών των δικαιουμένων απονομής εφ' άπαξ παροχής ή απο¬ 
ζημίωσης ασφαλισμένων ή δικαιουμένων προσώπων από το 
ΝΑΤ ή τα Ταμεία Προσοίας Ε.Ν., ββ) Κάθε ενέργεια για 
την ολοκλήρωση της διαδικασίας που ορίζεται ο νόμος για 
την έκδοση της σχετικής απόφασης απονομής και πληρωμής 
εφ' άπαξ παροχής ή αποζημίωσης. 

δ) Τμήμα Μητρώου και Μεταβολών Συνταξιούχων 
Στην αρμοδότητα του τμήματος αυτού υπάγονται : αα) 
Η τήρηση και συνεχής ενημέρωση των γενικών μητρώων 
συνταξιούχων, των ατομικών φακέλλων του αρχείου των 
συντάξεων που απονεμήθηκαν και των απορριπτικών απο¬ 
φάσεων, ββ) Η μέριμνα για την πληρωμή των μηνιαίων 


συντάξεων, επιδομάτων, δώρων και εξόδων κηδείας, η έκδο¬ 
ση των συνταξιοδοτικών εγγράφων και η επίδοσή τους στους 
συνταξιοδοτηθέντες, -)γ) Η παρακαλούθηση κάθε μεταβο¬ 
λής της κατάστασης των συνταξιούχων καθώς και η μετα¬ 
βίβαση ,αύξηση, μείωση, ανακατανομή και διακοπή πληρω¬ 
μής των περιοδικών παροχών. 

Άρθρο 4. 

Διάρθρωση - Αρμοδιότητες 

Διεύθυνσης Ακίνητης Περιουσίας. 

1. Τη Διεύθυνση Ακίνητης Περιουσίας συγκροτούν τα 
παρακάτω τμήματα : 

α) Τμήμα : Εκμετάλλευσης Ακινήτων 

β) Τμήμα : Κατασκευής και Συντήρησης ακινήτων. 

2. Η αρμοδιότητα της Διεύθυνσης Ακίνητης Περιουσίας 
ανάγεται στα παρακάτω θέματα που κατανέμονται μεταξύ 
των Τμημάτων ως ακολουθεί : 

α) Τμήμα Εκμετάλλευσης Ακινήτων 

Στην αρμοδιότητα του Τμήματος αυτού υπάγονται : αα) 
Η μέριμνα της αποδοτικότερης εκμετάλλευσης της ακίνητης 
περιουσίας του ΝΑΤ και Τ.Π.Ε.Ν., ββ) Η μέριμνα της 
εκμίσθωσης και μίσθωσης των ακινήτων ΝΑΤ και ΤΠΕΝ, 
η κατάρτιση και ανανέωση των συμβολαίων εκμίσθωσης των 
ακινήτων σε συνεργασία με το Γραφείο Νομικών Υποθέσεων 
και η μέριμνα της είσπραξης των προσόδων από την εκμε¬ 
τάλλευση των ακινήτων καθώς και η τήρηση φακέλλων μι¬ 
σθωτών και ληξαρίου μισθώσεων, γγ) Η μέριμνα της ασφά¬ 
λισης της ακίνητης περιουσίας του ΝΑΤ και ΤΠΕΝ και η 
εκπλήρωση των φορολογικών υποχρεώσεων, δδ) Η επιμέ¬ 
λεια κατανομής των κοινοχρήστων δαπανών και ακινήτων 
ΝΑΤ και ΤΠΕΝ καθώς και η πρόσληψη και ασφάλιση του 
προσωπικού των, εε) Η μέριμνα της τήρησης κτηματολο¬ 
γίου, η ασφαλής φύλαξη των τίτλων ιδιοκτησίας των ακι¬ 
νήτων ΝΑΤ και ΤΠΕΝ καθώς και των μελετών και των 
σχεδίων, στ) Η επιμέλεια τη·; βεβαίωσης και εκκαθάρισης 
πληρωμής δαπανών ή αμοιβών που αφορούν γενικά κά)ε τεχ¬ 
νικής φύσης εργασίες των ακινήτων ΝΑΤ και ΤΠΕΝ. 

β) Τμήμα : Κατασκευής και Συντήρησης ακινήτων 

Στην αρμοδιότητα του Τμήματος αυτού υπάγονται : αα) 
Η σύνταξη οικονομοτεχνικών μελετών και η μέριμνα για τη 
βελτίωση της απόδοσης της ακίνητης περιουσίας του ΝΑΤ 
και ΤΠΕΝ, με νέες ανοικοδομήσεις, προσθήκες, κατασκευές 
ή με αγορές νέων ακινήτων, ββ) Η τεχνική προεργασία της 
διενέργειας διαγωνισμών προς σύνταξη μελετών ανοικοδό¬ 
μησης ή ανάθεσης τέτοιων μελετών σύμφωνα με τις διατά¬ 
ξεις του Ν. 716/1977, γγ) Η εκτέλεση των συντηρήσεων 
και επισκευών των ακινήτων του ΝΑΤ και ΤΠΕΝ κετά από 
έγκριση του Διευθυντού Ακίνητης Περιουσίας, δδ) Η μέ¬ 
ριμνα των διοικητικών διατυπώσεων για την έκδοση των 
απαιτουμένων αδειών και η σύνταξη σε συνεργασία με το 
Γραφείο Νομικών υποθέσεων των σχετικών συμβάσεων και 
η παρακαλούθηση της εφαρμογής των. 

Άρθρο 5. 

Διάρθρωση - Αρμοδιότητες 
Διεύθυνσης Προσωπικού 

1. Τη Διεύθυνση Προσωπικού συγκροτούν τα παρακάτω 
Τμήματα : 

α) Τμήμα Διοίκησης Προσωπικού 

β) Τμήμα Γραμματείας 

2. Η αρμοδιότητα της Διεύθυνσης Προσωπικού ανάγεται 
στα παρακάτω θέματα που κατανέμονται μεταξύ των Τμη¬ 
μάτων, όπως ακολουθεί : 

α) Τμήμα Διοίκησης Προσωπικού 

Στην αρμοδιότητα του Τμήματος αυτού υπάγονται : αα) 

Ο χειρισμός όλων των θεμάτων υπηρεσιακής κατάστασης 
προσωπικού, ββ) Η εκπαίδευση του προσωπικού, γγ) Οι 
δημόσιες σχέσεις τα δημοσιεύματα και οι απαντήσεις στον 
τύπο. 

β) Τμήμα Γραμματείας 

Στην αρμοδιότητα του Τμήματος αυτού υπάγονται : αα) 
Τα θέματα που αφορούν την γραμματειακή εξυπηρέτηση 
του Διοικητικού Συμβουλίου και του Προέδρου ββ) Η δια¬ 
κίνηση της εισερχόμενης και εξερχόμενης αλληλογραφίας 
απλής και εμπιστεύτικής, γγ) Ο χειρισμός των τηλεπικοι¬ 
νωνιακών μέσων καθώς και των μηχανημάτων αναπαραγω¬ 
γής εγγράφων και δδ) Η ασφάλεια και επιστασιακή μέ¬ 
ριμνα των καταστημάτων του ΝΑΤ καθώς και η κίνηση των 
υπηρεσιακών αυτοκινήτων, εε) Η βεβαίωση από τον Προϊ¬ 
στάμενο της Γραμματείας ή το νόμιμο αναπληρωτή του, της 
ακρίβειας αντιγράφων, φωτογραφιών ή φωτοτύπων οποιον- 
δήποτε εγγράφων και γενικά δικαιολογητικών, αντιπαρα- 
βάλλοντάς τα με το επιδεικνυόμενο σχετικό πρωτότυπο ή 
ακριβές αντίγραφο. 

Άρθρο 6. 

Διάρθρωση - Αρμοδιότητες 
Διεύθυνσης Οικονομικού 

Τη Διεύθυνση Οικονομικού συγκροτούν τα παρακάτω 
Τμήματα : 

α) Τμήμα : Οικονομικής Διοίκησης 

β) Τμήμα : Λογιστηρίου 

γ) Τμήμα : Προμηθειών και Εκκαθάρισης Δαπανών 

δ) Τμήμα : Ταμείου. 

2. Η αρμοδιότητα της Διεύθυνσης Οικονομικού ανάγεται 
στα παρακάτω θέματα που κατανέμονται μεταξύ των Τμη¬ 
μάτων όπως ακολουθεί : 

α) Τμήμα Οικονομικής Διοίκησης 

Στην αρμοδιότητα του Τμήματος αυτού υπάγονται : αα) 
Η κατάρτιση των ετησίων Προϋπολογισμών - Απολογισμών 
και Ισολογισμών του ΝΑΤ-ΤΠΕΝ και των Ειδικών Κεφα¬ 
λαίων και Λογαριασμών που λειτουργούν στο ΝΑΤ καθώς 
και η παρακολούθηση εκτέλεσής του, ββ) Η μέριμνα για την 
τοποθέτηση των κεφαλαίων του ΝΑΤ σε έντοκες καταθέσεις 
στις Τράπεζες Εσωτερικού ή Εξωτερικού καθώς και για 
κάθε άλλη νόμιμη επένδυση, γγ) Ο έλεγχος της νομιμότη¬ 
τας κάθε πληρωμής που πραγματοποιείται από το Ταμείο 
του ΝΑΤ-ΤΠΕΝ, εκτός από συντάξεις και εφ' άπαξ παρο¬ 
χές, ο έλεγχος των δαπανών υπηρεσιών ΤΕΝ εσωτερικού και 
εξωτερικού που αφορούν το ΝΑΤ, ο έλεγχος των υπέρ του 
Δημοσίου ή τρίτων επιβαλλομένων κρατήσεων από φόρους 
και τέλη χαρτοσήμου ή κάθε είδους δικαιωμάτων ή εκπτώ¬ 
σεων, η έκδοση των εντολών για τις κάθε είδους πληρωμές 
εκτός παροχών, ο έλεγχος των Ταμειακών Πληρωμών και 
εισπράξεων καθώς και η απόδοση εγγυητικών επιστολών, 
η τήρηση και ενημέρωση των μερίδων προς παρακολούθηση 
των πιστώσεων των οικείων προϋπολογισμών ΝΑΤ-ΤΠΕΝ 
Ειδικών Κεφαλαίων και Λογαριασμών. Η συνεργασία με 
τις ασκούσες τον προληπτικό έλεγχο υπηρεσίες του Ελεγκτι¬ 
κού Συνεδρίου. 

β) Τμήμα Λογιστηρίου 

Στην αρμοδιότητα του Τμήματος αυτού υπάγονται : αα) 
Η λογιστική παρακολούθηση των συναλλαγών του ΝΑΤ- 
ΤΠΕΝ - Κεφαλαίων και Ειδικών Λογαριασμών, η τήρηση 
του συγκεντρωτικού επισήμου Ημερολογίου, του Γενικού 
Καθολικού δραχμών και ξένων νομισμάτων, ββ) Η τήρηση 
και παρακαλούθηση των μετά τρίτων αλληλοχρέων λογα¬ 
ριασμών και η μέριμνα απόδοσης στο Δημόσιο και τους τρί¬ 
τους των υπέρ αυτών κρατήσεων που δεν αποδίδονται από 
άλλη υπηρεσία, η έκδοση των γραμματίων εισπράξεων και η 
εκτέλεση των εμβασμάτων εσωτερικού - εξωτερικού, γγ) 
η, υπό την άμεση εποπτεία του Δ/ντού Οικονομικών, μηχα- 
νολογιστική καταχώριση, τήρηση και συμφωνία των αναλυ¬ 
τικών λογαριασμών καθολικού, ο έλεγχος και η συμφωνία 

λογίων καθώς και η συμφωνία των επιστρεφομένων εισφο¬ 
ρών από αναθεωρήσεις ναυτολογίων καθώς και η καταχώρη- 
ση στοιχείων των καταβολών που έγιναν για έκδοση φύλλων 
εκκαθαρίσεως, δδ) Οι λογιστικές εγγραφές εισφορών και 
κρατήσεων από ναυτολόγια Ελληνικών πλοίων σε συνάλ¬ 
λαγμα και δραχμές ως και Συμ/νων πλοίων, των ειδικών 
πόρων, των πλωτών μέσων, των ληξαρίων καθώς και οι λογι¬ 
στικές εγγραφές προσόδων εκ της περιουσίας του Ταμείου 
και τέλος οι λογιστικές εγγραφές που αφορούν την βεβαίωση 
εκκαθάριση και τις κρατήσεις των συντάξεων και των εφ' 
άπαξ παροχών ΝΑΤ. 

γ) Τμήμα Προμηθειών και Εκκαθάρισης Δαπανών. 

Στην αρμοδιότητα του Τμήματος αυτού υπάγονται : αα) 
Η μέριμνα της έκδοσης, παραλαβής, διαφύλαξης και διαχεί- 
ρησης των διατετιμημένων και μη εντύπων και ο εφοδιασμός 
με τα έντυπα αυτά των Ναυτιλιακών Αρχών Εσωτερικού 
και Εξωτερικού, ββ) Η μέριμνα για την προμήθεια διαχεί¬ 
ριση και συντήρηση όλων των εφοδίων και υλικών που είναι 
αναγκαία για τη λειτουργία των Υπηρεσιών του ΝΑΤ, γγ) 
Η μισθοδοσία και λοιπές αποζημιώσεις του υπηρετούντος 
στο εσωτερικό και εξωτερικό προσωπικού, δδ) Η σύντα¬ 
ξη καταστάσεων και φύλλων υπολογισμού δαπάνης για την 
πληρωμή κάθε διοικητικής δαπάνης καθώς και των δαπανών 
από φύσης προμηθειών, εε) Η διαδικασία της εξόφλησης 
των χορηγούμενων δανείων στους υπαλλήλους, στ) Η εκ¬ 
πλήρωση των φορολογικών υποχρεώσεων του Ταμείου από 
μισθωτές υπηρεσίες και ελεύθερα επαγγέλματα, η απόδοση 
στο ΙΚΑ, ΤΕΑΠΙΕΝ και λοιπούς ασφαλιστικούς οργανι¬ 
σμούς, των κρατήσεων από τις αποδοχές ή πρόσθετες αμοι¬ 
βές του προσωπικού. 

δ) Τμήμα Ταμείου 

Στην αρμοδιότητα του Τμήματος αυτού υπάγονται : αα) 
Η διενέργεια των εισπράξεων και πληρωμών της κεντρικής 
υπηρεσίας, ββ) Η διενέργεια χρηματαποστολών προς τους 
υπολόγους του ΝΑΤ, η αποστολή εμβασμάτων μέσω Τρα¬ 
πεζών ή Ταχυδρομείου, γγ) Η καταβολή οφειλομένων πο¬ 
σών στο Δημήαιο ή Τρίτους, η είσπραξη και κατάθεση στις 
Τράπεζες, δδ) Η διαφύλαξη των τίτλων των κατατεθει¬ 
μένων στις Τράπεζες χρεωγράφων του ΝΑΤ καθώς και των 
γραμματίων και ενταλμάτων είσπραξης, εε) Η διάθεση ενσή¬ 
μων ασφάλισης επιβατών και ο εφοδιασμός των υπολόγων 
του ΝΑΤ με αυτά. 

Άρθρο 7. 

Διάρθρωση - Αρμοδιότητες 

Διεύθυνσης Ηλεκτρονικής Επεξεργασίας Στοιχείων 

1. Τη Διεύθυνση Ηλεκτρονικής Επεξεργασίας Στοιχείων 
συγκροτούν τα παρακάτω Τμήματα : 

α) Τμήμα: Ανάπτυξης Μηχανογραφικών Εφαρμογών 

β) Τμήμα : Λειτουργίας και Εκμετάλλευσης Εξοπλι¬ 
σμού 

γ) Τμήμα : Υποστήριξης Συστημάτων. 

2. Η αρμοδιότητα της Διεύθυνσης Ηλεκτρονικής Επε¬ 
ξεργασίας Στοιχείων ανάγεται στα παρακάτω θέματα που 
κατανέμονται μεταξύ των Τμημάτων όπως ακολουθεί : 

α) Τμήμα Ανάπτυξης Μηχανογραφικών Εφαρμογών 

Στην αρμοδιότητα του Τμήματος αυτού υπάγονται : Η 
πλήρης κάλυψη των μηχανογραφικών αναγκών του ΝΑΓ 
από πλευράς ανάλυσης, σχεδίασης, προγραμματισμού, τεκ¬ 
μηρίωσης, υλοποίησης των εφαρμογών των και σύνταςης 
Ειδικών Τεχνικών μελετών και μελετών σκοπιμότητας. 

β) Τμήμα Λειτουργίας και Εμκετάλλευσης Εξοπλισμού 

Στην αρμοδιότητα του Τμήματος αυτού υπάγονται : Η 
μέριμνα της καλής λειτουργίας, εκμετάλλευσης και συντή¬ 
ρησης του Εξοπλισμού, η προετοιμασία δεδομένων ο έλεγ¬ 
χος εισόδου και εξόδου, η ασφάλεια του όλου συστήματος. 

γ) Τμήμα Υποστήριξης Συστημάτων 

Στην αρμοδιότητα το ο Τμήματος αυτού υπάγονται : Η 
παροχή υποστήριξης για την κάλυψη αναγκών σε εξειδι- 

κευμένευς τομείς της πληροφοριακής, βάσεις πληροφοριών, 
Επικοινωνίας. Υλικό ΗΑΚΟνΥΑΚΕ - λογιστικό - 80ΕΤ- 
ννΑΚΕ - κλπ. 

Άρθρο 8. 

Διάρθρωση - Αρμοδιότητες 
Διεύθυνσης Επιθεώρησης 

1. Τη Διεύθυνση Επιθεώρησης συγκροτούν τα παρακάτω 
Τμήματα: 

α) Τμήμα : Ελέγχου Πόρων 

β) Τμήμα : Ελέγχου Παροχών 

2. Η αρμοδιότητα της Διεύθυνσης Επιθεώρησης ανάγεται 
στα παρακάτω θέματα που κατανέμονται μεταξύ των Τμη¬ 
μάτων όπως ακολουθεί : 

α) Τμήμα Ελέγχου Πόρων 

Στην αρμοδιότητα του Τμήματος αυτού υπάγονται : αα) 
Ο έλεγχος των εσόδων από τακτικές εισφορές και λοιπές 
κρατήσεις από ναυτολόγια Ελληνικών πλοίων και καταστά¬ 
σεις Συμβεβλημένων ,ββ) Ο έλεγχος όλων των εσόδων από 
ειδικούς πόρους, αναγνώριση ξένης υπηρεσίας καθώς και ο 
έλεγχος δικαιολογητικών εισπράξεων των υπολόγων εσω¬ 
τερικού - εξωτερικού και της διακίνησης των διατιμημένων 
εντύπων, γγ) Η διενέργεια επιθεώρησης και ελέγχου των 
υπολόγων διαχειριστών των εσόδων και δαπανών που δια¬ 
χειρίζεται το ΝΑΤ, καθώς και των πάσης φύσης τρεχουσών 
εργασιών των Διευθύνσεων και Γραφείων. 

β) Τμήμα Ελέγχου Παροχών 

Στην αρμοδιότητα του Τμήματος αυτού υπάγονται : αα) 
Ο έλεγχος της νομιμότητας και της πληρότητας των απο- 
νεμομένων πάσης φύσης παροχών και εφ' άπαξ παροχών 
ββ) 0 έλεγχος των διαδικασιών και προϋποθέσεων των με¬ 
ταβολών των συνταξιούχων, γγ) Ο έλεγχος των οφειλών 
των συνταξιούχων υπέρ Ν.Α.Τ. ή τρίτων καθώς η και βε¬ 
βαίωση των οφειλών και των πάσης φύσης κρατήσεων. 

Άρθρο 9. 

Αρμοδιότητες. 

1. Του Τμήματος Απλουστεύσεως Διαδικασιών και Πα¬ 
ραγωγικότητας και του Γραφείου Νομικών Υποθέσεων που 
υπάγονται στον Πρόεδρο του Δι.ικητικού Συμβουλίου ΝΑΤ. 

2. Η αρμοδιότητα αυτών ανάγεται στα παρακάτω θέματα 
όπως ακολουθεί : 

α ) Τμ-'μα Απλούστευσης Διαδικασιών και Παραγωγικό¬ 
τητας. 

Στην αρμοδιότητα του Τμήματος αυτού υπάγονται : αα) 
Η μελέτη, υπόδειξη και παρακολούθηση εφαρμογής μέτρων 
για την απλούστευση γραφειοκρατικών τύπων και διαδικα¬ 
σιών, ββ) Η μέριμνα για την ανάπτυξη και εφαρμογή από 
τις κατα αντικείμενο αρμόδιες υπερεσίες συγχρόνων τεχνι¬ 
κών μεθόδων γιά τη βελτίωση και αύξηση της παραγωγικό- 
τητας, η κατάρτιση κανονισμών και η υπόδειξη γενικώτερων 
θεμάτων που χρήζουν οργάνωσης και αναδιοργάνωσης. 

β) Γραφείο Νομικών Υποθέσεων 

Στην αρμοδιότητα της Υπηρεσίας αυτής υπάγονται : αα) 
Η επιμέλεια και διεξαγωγή όλων των δικαστικών υποθέσεων 
του ΝΑΤ και ΤΠΕΝ στο εσωτερικό και εξωτερικό η παρά¬ 
σταση ενώπιον κάθε είδους Δικαστηρίων ή Επιτροπών ή 
Διοικητικήν Αρχήν και η εκπλήρωση όλων των δικαστικών 
ή εξωδίκων πράξεων και ενεργειών, ββ) Η παροχή νομικών 
συμβουλών η γνωμοδοτήσεων προς τις Υπηρεσίες του ΝΑΤ 
και ΤΠΕΝ και σε έγγραφα ερωτήματα του Προέδρου και 

^ ιοικγ ϊ τικ °ύ Συμβουλίου, γγ) Ο έλεγχος και η θεώρηση 
κάθε υπό του ΝΑΤ υπογραφησομένης σύμβασης καθώς και 
των κατατεθιμένων στην Υπηρεσία εγγυητικών επιστολών 
των Τραπεζών και λοιπών Οργανισμών Εσωτερικού και 
Εξωτερικού, δδ) Η παρακολούθηση της νομολογίας των 
Δικαστηρίων και της νομοθεσίας που αφορά το ΝΑΤ και η 
ενημέρωση όλων των υπηρεσιών του, εε) Η γνωμοδότηση 
για κάθε παροχή ατυχήματος ή ανικανότητας από το ΝΑΤ. 


ΠΡΟΣΩΠΙΚΟ 
ΚΕΦΑΛΑΙΟ Α' 

Άρθρο 10. 

Μόνιμοι Υπάλληλοι 
Α' Κεντρικών Υπηρεσιών. 

1. Οι θέσεις των μονίμων υπαλλήλων διακρίνονται κατά 
κλάδους ως εξής : 

Α. Κλάδοι ΑΤ : 

α) Κλάδος ΑΤΙ Διοικητικός - Λογιστικός 

β) Κλάδος ΑΤ2 Αναλογιστών 

γ) Κλάδος ΑΤ3 Μηχανικών 

δ) Κλάδος ΑΤ4 Μεταφραστών 

ε) Κλάδος ΑΤ5 Αναλυτών - Προγραμματιστών Η/Υ. 

Β. Κλάδοι ΑΡ : 
α) Κλάδος ΑΡ1 Τεχνολόγων 

β) Κλάδος ΑΡ2 Διοικητικός - Λογιστικός (προσωρινός). 
Γ. Κλάδοι ΜΕ : 

α) Κλάδος ΜΕ1 Διοικητικός - Λογιστικός 
β) Κλάδος ΜΕ2 Διοικητικός Εξωτερικού 
γ) Κλάδος ΜΕ4 Προγραμματιστών Η/Υ 
δ) Κλάδος ΜΕ5 Μεταφραστών (προσωρινός) 
ε) Κλάδος ΜΕ6 Δακτυλογράφων 

ζ) Κλάδος ΜΕ7 Χειριστών Η/Υ - Εισαγωγής Στοιχείων 

στ) Κλάδος ΜΕ8 Τηλεφωνητών 

η) Κλάδος ΜΕ9 Σχεδιαστών (προσωρινός) 

θ) Κλάδος ΜΕ10 Ηλεκτρολόγων 

ι) Κλάδος ΜΕ11 Υδραυλικών 

ια) Κλάδος ΜΕ12 Οδηγών αυτοκινήτων. 

Δ. Κλάδοι ΣΕ : 

α) ΚλάΓο; ΣΕ1 Κλητήρων, Θυρωρών, Οδηγών ανελκυ¬ 
στήρων, Χειριστών Μηχανημάτων Αναπαραγωγής εγγρά¬ 
φων. 

β) Κλάδος ΣΕ2 Φυλάκων - Νυκτοφυλάκων 
γ) Κλάδος ΣΕ3 Ελαιοχρωματιστών 
δ) Κλάδος ΣΕ4 Οικοδόμων 
ε) Κλάδος ΣΕ5 Καθαριστριών 

Β' Λιμενικών Αρχών Εσωτερικού, 
α) Κλάδος ΜΕ3 Διοικητικός - Λογιστικός. 

Άρθρο 11. 

Κλάδος ΑΤΙ Διοικητικός - Λογιστικός. 

1. Ο κλάδος ΑΤΙ Διοικητικός - Λογιστικός περιλαμβά¬ 
νει πενήντα δύο (52) θέσεις, που διακρίνονται κατά βαθμούς 
ως εξής : 

α) Τρεις (3) θέσεις με βαθμούς 3ο-2ο. 
β) Επτά (7) θέσεις με βαθμούς 5ο-4ο. 
γ) Σαράντα δύο (42) θέσεις με βαθμούς 8ο-6ο. 

2. Προσόντα διορισμού στον εισαγωγικό βαθμό 8ο ορί¬ 
ζονται : 

Πτυχίο οιουδήποτε τμήματος Νομικής Σχολής ημεδαπού 
Πανεπιστημίου ή της Ανώτατης Σχολής Οικονομικών και 
Εμπορικών Επιστημών, ή της Παντείου Ανώτατης Σχολής 
Πολιτικών Επιστημών ή Ανώτατης Βιομηχανικής Σχολής 
ή ισότιμο πτυχίο Σχολής της αλλοδαπής αντίστοιχης ειδικό¬ 
τητας. 

Άρθρο 12. 

Κλάδος ΑΤ2 Αναλογιστών. 

1. Ο Κλάδος ΑΤ2 Αναλογιστών περιλαμβάνει τρεις (3) 
θέσεις που διακρίνονται κατά βαθμούς ως εξής : 

α) Μία (1) θέση με βαθμούς 3ο-2ο. 

β) Δύο (2) θέσεις με βαθμούς 7ο-4ο (Ν. 458/76, άρθρο3) 

2. Προσόντα διορισμού στον εισαγωγικό βαθμό 7ο ορί¬ 
ζονται :■ 

Πτυχίο Μαθηματικού τμήματος της Φυσικομαθηματικής 
Σχολής Πανεπιστημίου της ημεδαπής ή της Ανώτατης Σχο¬ 
λής Οικονομικών Επιστημών ή Ανώτατης Βιομηχανικής 
Σχολής ή ισότιμο πτυχίο της αλλοδαπής αντίστοιχης ειδικό¬ 
τητας και γνώσεις ασφαλιστικών μαθηματικών. 

Άρθρο 13. 

Κλάδος ΑΤ3 Μηχανικών. 

1. Ο κλάδος ΑΤ3 Μηχανικών περιλαμβάνει πέντε (5) 
θέσεις, που διακρίνονται κατά βαθμούς ως εξής : 

α) Μία (1) θέση με βαθμούς 3ο-2ο. 

β) Τέσσερεις (4) θέσεις με βαθμούς 6ο-4ο (Ν.458/76, 
άρθρο 3). 

Από τις θέσεις του εισαγωγικού βαθμού του Κλάδου αυτού 
ορίζονται δύο (2) θέσεις ειδικότητας Πολιτικού Μηχανικού, 
μία (1) θέση ειδ.κότητας Αρχιτέκτονα και μία (1) θέση ει¬ 
δικότητας Ηλεκτρολόγου - Μηχανολόγου. 

2. Προσόντα διορισμού στον εισαγωγικό βαθμό 6ο ορί¬ 
ζονται : 

Δίπλωμα ,αντίστοιχης ειδικότητας της προς πλήρωση θέ¬ 
σης, του Εθνικού Μετσόβιου Πολυτεχνείου ή Πολυτεχνικής 
Σχολής Πανεπιστημίου της ημεδαπής ή ισότιμο πτυχίο αντί¬ 
στοιχης ειδικότητας Σχολής της αλλοδαπής και άδεια άσκη¬ 
σης επαγγέλματος. 

Άρθρο 14. 

Κλάδος ΑΤ4 Μεταφραστών. 

1. Ο κλάδος ΑΤ4 Μεταφραστών περιλαμβάνει μία θέση 
που διακρίνεται κατά βαθμούς ως εξής : 

α) Μία (1) θέση με βαθμούς 7ο-4ο (Ν.458, άρθρο 3). 

2. Προσόντα διορισμού στον εισαγωγικό βαθμό 7ο ορί¬ 
ζονται : α) Πτυχίο Ανώτατου εκπαιδευτικού Ιδρύματος της 
ημεδαπής ή ισότιμος τίτλος σπουδών της αλλοδαπής και β) 
πτυχίο ΚΕΜΕΔΙ (Τμήματος Μεταφραστών) η άριστη γνώ¬ 
ση δύο (2) ξένων γλωσσών (αγγλικής, γαλικής, γερμανικής 
ή ιταλικής). 

Κλάδος ΑΤ5 Αναλυτών - Προγραμματιστών Η/ΐ. 

1. Ο κλάδος ΑΤ5 Αναλυτών - Προγραμματιστών Η/'Τ 
περιλαμβάνει τέσσερεις (4) θέσεις, που διακρίνονται κατά 
βαθμούς ως εξής : 

α) Μία (1) θέση με βαθμούς 3ο-2ο. 

β) Τρεις (3) θέσεις με βαθμούς 7ο-4ο. 

2. Προσόντα διορισμού στον εισαγωγικό βαθμό 7ο ορί¬ 
ζονται : α) Πτυχίο ή δίπλωμα Ανώτατου Εκπαιδευτικού 
Ιδρύματος της ημεδαπής, ή ισότιμος τίτλος σπουδών της 
αλλοδαπής, β) Γνώσεις πληροφορικής ή αξιόλογη εμπειρία 
στις εφαρμογής της και γ) Άριστη γνώση μιας ξένης γλώσ¬ 
σας (αγγλικής, γαλλικής, γερμανικής ή ιταλικής). 

3. Για την πλήρωση συγκεκριμένου αριθμού θέσεων πέρα 
από τα ανωτέρω, μπορεί να ζητούνται με την προκήρυξη, 
ως πρόσθετα προσόντα : α) Αξιόλογη εμπειρία στην πλήρη 
ανάπτυξη και υλοποίηση μηχανογραφικών συστημάτων Βά¬ 
σεων Δεδομένων (ΟΛΤΑ ΒΑ8Ε8) ή Διαλογικής Επεξερ¬ 
γασίας (ΤΚΑΝ8ΑΟΤΙΟΝ ΡΚΟΟΕ88ΙΝΟ) ή πραγματι¬ 
κού Χρόνου (ΚΕΑΕ ΤΙΜΕ) ή πληροφόρησης της Διοίκη¬ 
σης (ΜΑΝΑΟΕΜΕΝΤ ΙΝΡΟΚΜΑΤΙΟΝ 5Τ8ΤΕΜ5) ή 
β) Αξιόλογη εμπειρία σε θέματα τεχνολογίας υλικού Π/Τ 
(ΗΑΚΒ\νΑΚΕ) ή λογικού Η/Τ (δΟΕΤΛΥΑΚΕ) ή γ) 
Τίτλος μεταπτυχιακών σπουδών στην επιστήμη των 
Η/Τ ή σε κλάδο σχετικό με εφαρμογές της πληροφορικής. 
Στην περίπτωση αυτή, εισαγωγικός βαθμός ορίζεται ο 6ος. 

Άρθρο 16. 

Κλάδος ΑΡ1 Τεχνολόγων. 

1. Ο κλάδος ΑΡ1 Τεχνολόγων περιλαμβάνει δύο (2) 
θέσεις από τις οποίες μία (1) θέση Τεχνολόγου Πολιτικού 
δομικών έργων και μία (1) θέση Τεχνολόγου Ηλεκτρολόγου, 
που διακρίνονται κατά βαθμούς ως εξής : 

α) Δύο (2) θέσεις με βαθμούς 9ο-6ο. 


2. Προσόντα διορισμού στον εισαγωγικό βαθμό 9ο ορί¬ 
ζονται : 

Πτυχίο Ανώτερης ανεγνωρισμένης Σχολής Τεχνολόγων 
Μηχανικών ειδικότητας δομικών έργων ή ηλεκτρολόγων και 
τριετής εμπειρία σε τεχνικά και οικοδομικά έργα, που να 
αποδεικνύεται. 

Άρθρο 17. 

Κλάδος ΑΡ2 Διοικητικός - Λογιστικός (προσωρινός). 

1. Ο κλάδος ΑΡ2 Διοικητικός - Λογιστικός περιλαμβά¬ 
νει τέσσερεις (4) θέσεις που διακρίνονται κατά βαθμούς, ως 
εξής : 

α) Μία (1) θέση με βαθμούς 3ο-2ο. 

β) Τρεις (3) θέσεις με βαθμούς 5ο-4ο. 

2. Ο κλάδος αυτός καταργείται όταν κενωθεί και η τε¬ 
λευταία θέση βαθμού 5ου-4ου, των θέσεων επαναφερομένων 
στον κλάδο ΑΤΙ με τη διαδικασία των διατάξεων της παρ. 
10 του άρθρου 17 του Ν. 434/1976. 

Άρθρο 18. 

Κλάδος ΜΕ1 Διοικητικός - Λογιστικός. 

1. Ο κλάδος ΜΕ1 Διοικητικός - Λογιστικός περιλαμβά¬ 
νει εκατόν σαράντα οκτώ (148) θέσεις που διακρίνονταικατα 
βαθμούς ως εξής : 

α) Τριάντα (30) θέσεις με βαθμούς 5ο-4ο. 

β) Εκατόν δέκα οκτώ (118) θέσεις με βαθμούς 10ο-6ο. 

2. Προσόντα διορισμού στον εισαγωγικό βαθμό 10ο ορί¬ 
ζονται : 

Απολυτήριο Λυκείου ή εξαταξίου Γυμνασίου ή άλλου ισό¬ 
τιμου Σχολείου. 

Άρθρο 19. 

Κλάδος ΜΕ2 Διοικητικός Εξωτερικού. 

1. Ο κλάδος ΜΕ2 Διοικητικός Εξωτερικού περιλαμβάνει 
είκοσι (20) θέσεις, που διακρίνονται κατά βαθμούς ως έξης : 

α) Τέσσερεις (4) θέσεις με βαθμούς 5ο-4ο. 

β) Δέκα έξη (16) θέσεις με βαθμούς 9ο-6ο. 

2. Προσόντα διορισμού στον εισαγωγικό βαθμό 9ο ορί¬ 
ζονται : 

Απολυτήριο Λυκείου ή εξαταξίου Γυμνασίου ή άλλου ισο¬ 
τίμου Σχολείου της ημεδαπής ή αλλοδαπής, άριστη γνώση 
της γλώσσας της χώρας για την οποία προσλαμβάνεται και 
γνώση αγγλικής και ελληνικής δακτυλογραφίας. 

Άρθρο 20 

1. 0 κλάδος ΜΕ4 Προγραμματιστών Η/Τ περιλαμβά¬ 
νει πέντε (5) θέσεις, που διακρίνονται κατά βαθμούς, ως 

εξής = , , - , 

α) Μια (1) θέση με βαθμούς οο - 4ο 

β) Τέσσερες (4) θέσεις με βαθμούς 9ο - 6ο. 

2. Προσόντα διορισμού στον εισαγωγικό βαθμό 9ο ο¬ 
ρίζονται : 

α) Απολυτήριο Λυκείου ή εξεταξίου Γυμνασίου ή άλ¬ 
λου ισότιμου Σχολείου. 

β) Άριστη γνώσση γλώσσας προγραμματισμού, Η/Τ 
ΟΟΒΟΕ και γνώση μιάς άλλης προγραμματισμού Η/ΐ 
και γ) Επαρκής γνώση μιας ξένης γλώσσας (αγγλικής, 
γαλλικής, γερμανικής ή ιταλικής). 

Άρθρο 21 

Κλάδος ΜΕ5 Μεταφραστών (προσωρινός) 

1. Ο κλάδος ΜΕ5 Μεταφραστών περιλαμβάνει μια (1) 
θέση που διακρίνονταικατά βαθμούς, ως εξής : 

α) Μια (1) θέση με βαθμούς 10ο - 6ο. 

2. Ο κλάδος αυτός καταργείται όταν κενωθεί η θέση 
με βαθμούς 10ο - 6ο, από την υπάλληλο που θα κατατα- 

χθεί σ αυτή σύμφωνα με τις διατάξεις του άρθρου 40 του 
παρόντος. Η ανωτέρω θέση μεταφέρεται στο Κλάδο ΜΕ1. 

Άρθρο 22 

Κλάδος ΜΕ6 Δακτυλογράφων - Χειριστών ΤΕΛΕΧ 

1. Ο κλάδος ΜΕ6 Δακτυλογράφων - Χειριστών ΤΕ¬ 
ΛΕΧ περιλαμβάνει οκτώ (8) θέσεις, που διακρίνονται κατα 
βαθμούς ως εξής : 

α) Δύο (2) θέσεις με βαθμούς 5ο - 4ο. 

β) Έξη (6) θέσεις με βαθμούς 10ο - 6ο. 

2. Προσόντα διορισμού στον εισαγωγικό βαθμό 10ο ο¬ 
ρίζονται : 

Απολυτήριο Λυκείου ή εξαταξίου Γυμνάσιου η άλλου 
ισότιμου Σχολείου και άριστη γνώση Ελληνικής δακτυλο¬ 
γραφίας. 

Άρθρο 23 

Κλάδος ΜΕ7 Χειριστών Η/Υ Εισαγωγής Στοιχείων 

1. Ο Κλάδος ΜΕ7 Χειριστών Η/Υ-Εισαγωγής Στοι¬ 
χείων περιλαμβάνει είκοσι δυο (22) θεσεις, που διακρινο- 
νται κατά βαθμούς, ως εξής : 

α) Τέσσερεις (4) θέσεις με βαθμούς 5ο - 4ο. 

β) Δέκα οκτώ (18) θέσεις με βαςμούς 10ο 6ο. 

2. Εισαγωγικός βαθμός ορίζεται για τούς Χειριστές Η/Υ 
ο 9ος. 

3. Προσόντα διορισμού στους ανωτέρω εισαγωγικούς βα¬ 
θμούς ορίζονται : 

α) Για τους Χειριστές Η/Υ (9ος εισαγωγικός βαθμός) : 
Απολυτήριο Λυκείου ή εξεταξίου Γυμνασίου ή άλλου ισο¬ 
τίμου Σχολείου, αξιόλογη επαγγελματική εμπειρία στο χει¬ 
ρισμό Η/Υ και γνώσεις μιάς ξένης γλώσσας (αγγλικής, 
γαλλικής, γερμανικής ή ιταλικής). 

β) Για τούς Χειριστές Εισαγωγής Στοιχείων (10ος ει¬ 
σαγωγικός βαθμός) Απολυτήριο ή πτυχίο Μέσης Τεχνι¬ 
κής και Επαγγελματικής Σχολής, κατεύθυνσης Χειριστών 
Διατρητικών και Τηλετυπικών Συσκευών ή άλλου ισότι¬ 
μου Σχολείου. Σε περίπτωση μη προσέλευσης υποψηφίων 
με τα ανωτέρω προσόντα, απολυτήριο Λυκείου ή εξατα¬ 
ξίου Γυμνασίου ή άλλου ισότιμου Σχολείου και εμπειρία 
στην εισαγωγή στοιχείων σε μαγνητικά μέσα. 

Οι ειδικότητες αυτών που θα προσλαμβάνονται στονκλά- 
δο αυτό θα καθορίζονται με βάση τις ανάγκες της Υπηρε¬ 
σίας, με την προκήρυξη για την πλήρωσή τους κάθε φορά. 

Άρθρο 24 

Κλάδος ΜΕ8 Τηλεφωνητών 

1. Ο κλάδος ΜΕ8 Τηλεφωνητών περιλαμβάνει τρεις(3) 
θέσεις, που διακρίνονται κατά βαθμούς ως εξής : 

α) Τρεις (3) θέσεις με βαθμούς 10ο - 6ο. 

2. Προσόντα διορισμού στον εισαγωγικό βαθμό 10ο ο¬ 
ρίζονται : 

Πτυχίο τηλεφωνητή Σχολής Τυφλών της ημεδαπής ή 
αλλοδαπής και σε περίπτωση μη προσέλευσης υποψηφίων 
τυφλών, απολυτήριο Λυκείου ή εξεταξίου Γυμνασίου. 

Άρθρο 25 

Κλάδος ΜΕ9 Σχεδιαστών (προσωρινός) 

1. Ο κλάδος ΜΕ9 Σχεδιαστών περιλαμβάνει δυο (2) 
θέσεις, που διακρίνονται κατά βαθμούς ως εξής : 

α) Δυο (2) θέσεις με βαθμούς 10ο - 6ο. 

2. Ο κλάδος αυτός καταργείται όταν κενωθούν οι θέσεις 
με βαθμούς 10ο - 6ο, από τούς υπαλλήλους που θα κατα- 
ταχθούν σ’ αυτούς σύμφωνα με τις διατάξεις του άρθρου 
40 του παρόντος. Οι ανωτέρω θέσεις μεταφέρονται στον 
Κλάδο ΜΕ1. 

Άρθρο 26 

Κλάδος ΜΕ10 Ηλεκτρολόγων 

1. Ο κλάδος ΜΕ10 Ηλεκτρολόγων περιλαμβάνει τρείς 
θέσεις που διακρίνονται κατά βαθμούς, ως εξής : 


α) Τρείς (3) θέσεις με βαθμούς 10ο - 6ο. 

2. Προσόντα διορισμού στον εισαγωγικό βαθμό 10ο, ο¬ 
ρίζονται : 

α) Πτυχίο αντίστοιχης ειδικότητας μέσης τεχνικής ή 
επαγγελματικής σχολής η σχολείου. Σε περίπτωση μη 
προσέλευσης υποψηφίων με το ανωτέρω προσόν, πτυχίο 
κατώτερης σχολής αντίστοιχης ειδικότητας ή εφόσον δεν 
προσέρχονται υποψήφιοι με πτυχίο κατώτερης σχολής, α¬ 
πολυτήριο δημοτικού σχολείου και τριετης εμπειρία που 
αποδεικνύεται από επίσημα στοιχεία και β) άδεια άσκη¬ 
σης επαγγέλματος της αρμόδιας αρχής. 

Άρθρο 27 

Κλάδος ΜΕ11 Υδραυλικών 

1. 0 κλάδος ΜΕ11 Υδραυλικών περιλαμβάνει δυο (2) 
θέσεις, που διακρίνονται κατά βαθμούς ως εξής : 

α) Δυο (2) θέσεις με βαθμούς 10ο - 6ο. 

2. Προσόντα διορισμού στον εισαγωγικό βαθμό 10ο, ο¬ 
ρίζονται : 

α) Πτυχίο αντίστοιχης ειδικότητας μέσης τεχνικής ή 
επαγγελματικής σχολής ή σχολείου. Σε περίπτωση μη προ¬ 
σέλευσης υποψηφίων με το ανωτέρω προσόν, πτυχίο κατώ¬ 
τερης σχολής αντίστοιχης ειδικότητας ή εφόσον δεν προσέρχο¬ 
νται υποψήφιοι με πτυχίο κατώτερης σχολής, απολυτήριο 
δημοτικού σχολείου και τριετής εμπειρία που αποδεικνύε- 
ται από επίσημα στοιχεία. 

Άρθρο 28 

Κλάδος ΜΕ12 Οδηγών αυτοκινήτων 

1. 0 κλάδος ΜΕ12 Οδηγών αυτοκινήτων περιλαμβάνει 
τέσσερες (4) θέσεις που διακρίνονται κατά βαθμούς, ως 
εξής : 

α) Τέσσερες (4) θέσεις με βαθμούς 10ο - 6ο. 

2. Προσόντα διορισμού στον εισαγωγικό βαθμό 10ο, ο¬ 
ρίζονται : 

Απολυτήριο Δημοτικού Σχολείου, τριετής τουλάχιστον 
εργασία στην αντίστοιχη ειδικότητα που να αποδεικνύε- 
ται από το βιβλιάριο ενσήμων του ΙΚΑ και επαγγελματική 
άδεια οδηγού λεωφορείου. 

Άρθρο 29 

Κλάδος ΣΕ1 Κλητήρων-Θυρωρών-Οδηγών ανελκυστήρων- 
Χειριστών Μηχανημάτων αναπαραγωγής εγγράφων. 

1. Ο κλάδος ΣΕ1 Κλητήρων Θυρωρών Οδηγών ανελκυ¬ 
στήρων Χειριστών Μηχανημάτων αναπαραγωγής εγγρά¬ 
φων, περιλαμβάνει δέκα έξη (16) θέσεις, με βαθμούς 12ο 

7°. 

2. Προσόντα διορισμού στον εισαγωγικό βαθμό 12ο, ορί¬ 
ζονται : 

Απολυτήριο Δημοτικού Σχολείου. 

Άρθρο 30 

Κλάδος ΣΕ2 Φυλάκων Νυκτοφυλάκων 

1. 0 κλάδος ΣΕ2 Φυλάκων Νυκτοφυλάκων περιλαμβά¬ 
νει τέσσερεις (4) θέσεις, με βαθμούς 12ο - 7ο. 

2. Προσόντα διορισμού στον εισαγωγικό βαθμό 12ο ορί¬ 
ζονται : 

Απολυτήριο Δημοτικού Σχολείου 
Άρθρο 31 

Κλάδος ΣΕ3 Ελαιοχρωματιστών 

1. Ο κλάδος ΣΕ3 Ελαιοχρωματιστών, περιλαμβάνει τρείς 
(3) θέσεις, με βαθμούς 12ο - 7ο. 

2. Προσόντα διορισμού στον εισαγωγικό βαθμό 12ο, ορί¬ 
ζονται : 

Απολυτήριο Δημοτικού Σχολείου, τριετής τουλάχιστον 
εργασία στην αντίστοιχη ειδικότητα που να αποδεικνύεται 
από το βιβλιάριο ενσήμων του Ι.Κ.Α. 

Άρθρο 32 

Κλάδος ΣΕ4 Οικοδόμων 

1. Ο κλάδος ΣΕ4 Οικοδόμων, περιλαμβάνει δυο (2) θέ¬ 
σεις με βαθμούς 12ο - 7ο. 

2. Προσόντα διορισμού στον εισαγωγικό βαθμό 12ο ορί¬ 
ζονται : 

Απολυτήριο Δημοτικού Σχολείου, τριετής τουλάχιστον ερ¬ 
γασία στην αντίστοιχη ειδικότητα που να αποδεικνύεται 
από το βιβλιάριο ενσήμων του ΙΚΑ. 

Άρθρο 33 

Κλάδος ΣΕ5 Καθαριστριών 

1. Ο κλάδος ΣΕ5 Καθαριστριών, περιλαμβάνει είκοσι 
(20) θέσεις με βαθμούς 12ο - 7ο. 

2. Προσόντα διορισμού στον εισαγωγικό βαθμό 12ο, ορί¬ 
ζονται : 

Απολυτήριο Δημοτικού Σχολείου. 

Άρθρο 34 

Κλάδος ΜΕ3 Διοικητικός-Λογιστικός, Λιμενικών Αρχών 
Εσωτερικού 

1. Ο κλάδος ΜΕ3 Διοικητικός-Λογιστικός, Λιμενικών 
Αρχών Εσωτερικού, περιλαμβάνει τριάντα (30) θέσεις, που 
διακρίνονται κατά βαθμούς ως εξής : 

α) Έξη (6) θέσεις με βαθμό 5ο - 4ο. 

β) Είκοσι τέσσερεις (24) θέσεις με βαθμό 10ο - 6ο. 

2. Προσόντα διορισμού στον εισαγωγικό βαθμό 10ο ορί¬ 
ζονται : 

Απολυτήριο Λυκείου ή εξαταξίου Γυμνασίου ή άλλου 
ισότιμου Σχολείου. 

3. Η κατανομή των ανωτέρω θέσεων των Λιμενικών 
Αρχών Εσωτερικού ενεργείται με απόφαση του ΔΣ/ΝΑΤ 
που εγκρίνεται από τον Υπουργό Ε.Ν. υπό τον περιορισμό 
της μη διάθεσης πέραν του 1/6 του αριθμού των θέσεων, για 
την κάλυψη των αναγκών των Λιμενικών Αρχών της περιο¬ 
χής του Νομού Αττικής. Μετάθεση προσωπικού από 
επαρχιακές Λιμενικές Αρχές στις Κεντρικές Υπηρεσίες του 
ΝΑΤ ή τις Λιμενικές Αρχές περιοχής Αττικής και αντί¬ 
στροφα δεν επιτρέπεται. 

Το, παρά των Λιμενικών Αρχών Εσωτερικού προσω¬ 
πικό, τελεί υπό το διοικητικό έλεγχο και την εποπτεία 
του Προϊσταμένου της Λινενικής Αρχής στην οποία υπη¬ 
ρετεί (Ν. 458/1976 άρθρο 3 παρ. Β). 

Άρθρο 35 

1. Το κατά τη δημοσίευση του διατάγματος αυτού υπη¬ 
ρετούν προσωπικό ειδικότητας Ασφαλιστών Ξενογλώσσων 
Αλληλογράφων, που μετονομάζεται σε προσωπικό ειδικό¬ 
τητας Διοικητικού Εξωτερικού, Ηλεκτρολόγου, Υδραυλι¬ 
κού, Ελαιοχρωματιστού, Οικοδόμου, Οδηγού αυτοκινήτων 
και Καθαρίστριας, σε οργανικές θέσεις με σχέση εργασίας 
ιδιωτικού δικαίου, διατηρείται σε προσωρινές όμοιες θέσεις 
που συνιστώνται αυτοδικαίως με το διάταγμα αυτό. Οι 
προσωρινές αυτές θέσεις καταργούνται αυτοδικαίως μόλις 
κενωθούν με οποιοδήποτε τρόπο. 

2. Από τις οργανικές θέσεις των μονίμων υπαλλήλων 
των Κλάδων ΜΕ2 Διοικητικού Εξωτερικού, ΜΕ10 Ηλε¬ 
κτρολόγων, ΜΕ11 Υδραυλικών, ΜΕ12 Οδηγών αυτοκινή¬ 
των, ΣΕ3 Ελαιοχρωματιστών, ΣΕ4 Οικοδόμων και ΣΕ5 
Καθαριστριών δεν πληρούται αριθμός ίσος με τούς υπηρε- 
τούντες κάθε φορά σε προσωρινές θέσεις αντίστοιχης ει¬ 
δικότητας. 

ΚΕΦΑΛΑΙΟ Β' 

ΛΟΙΠΟ ΠΡΟΣΩΠΙΚΟ 
Άρθρο 36 

Δικηγόροι με έμμισθη εντολή 

1. Οι θέσεις των Δικηγόρων του Ναυτικού Απομαχι¬ 
κού Ταμείου είναι πέντε (5). Μια (1) από τις θέσεις αυτές 


κατέχεται από τον ήδη υπηρετούντα μόνιμο Δικηγόρο, που 
εξελίσσεται μέχρι της με οιουδήποτε τρόπο αποχώρησής 
του από την Υπηρεσία κατά τις διατάξεις του προϊσχύο- 
ντος καθεστώτος (Ν. 458/1976 άρθρο 3 παρ. Α' εδ. II). 

2. Προσόντα διορισμού στις θέσεις των Δικηγόρων ορί¬ 
ζονται : 

Πτυχίο Νομικής Σχολής Πανεπιστημίου και άδεια Δι¬ 
κηγόρου παρά Πρωτοδίκαις. 

Δυο (2) τουλάχιστον από τους πέντε (5) Δικηγόρους 
πρέπει να έχουν άδεια Δικηγόρου παρ’ Αρείω Πάγω και 
ένας (1) παρ’ Εφέταις. 

Άρθρο 37 

Θέσεις προσωπικού με σχέση εργασίας Ιδιωτικού 
δικαίου 

1. Μια (1) θέση Ειδικού Επιστήμονα σε ασφαλιστικά 
θέματα. 

2. Δυο (2) θέσεις Αναλυτών Συστημάτων - Προγραμμα¬ 
τιστών Η/Υ. 

3. Προσόντα πρόσληψης ορίζονται : 

α) Για τη θέση Ειδικού Επιστήμονα σε Ασφαλιστικά 
θέματα : 

Πτυχίο Μαθηματικής Σχολής ημεδαπού Πανεπιστημίου 
ή Ανωτάτης Σχολής Εμπορικών και Οικονομικών Επιστη¬ 
μών, άδεια άσκησης επαγγέλματος Αναλογιστού ασφαλι¬ 
στικής εταιρείας και ειδική επιστημονική εξειδίκευση σε 
ασφαλιστικά θέματα που αποδεικνύεται με : α) με αναγνω¬ 
ρισμένο διδακτορικό δίπλωμα ή β) με μεταπτυχιακό τί¬ 
τλο σπουδών διάρκειας τουλάχιστον ενός ακαδημαϊκού έ¬ 
τους και εμπειρία τουλάχιστο δυο ετών ή γ) με σημαντική 
εμπειρία τουλάχιστο τεσσάρων ετών σε ασφαλιστικά θέ¬ 
ματα. 

β) Για τις θέσεις Αναλυτών - Συστημάτων - Προγραμ¬ 
ματιστών : Πτυχίο Ανωτάτης Σχολής της ημεδαπής ή αλ- 
λλοδαπής και ειδική επιστημονική εξειδίκευση στην ανά¬ 
λυση συστημάτων ή τον προγραμματισμό Η/Υ, που απο- 
δεικνύεται :α) με αναγνωρισμένο διδακτορικό δίπλωμα ή 
β) με μεταπτυχιακό τίτλο σπουδών διάρκειας τουλάχιστο 
ενός ακαδημαϊκού έτους και εμπειρία τουλάχιστο δυο ε¬ 
τών, ή γ) με σημαντική εμπειρία, καθώς και επαρκή γνώ¬ 
ση της αγγλικής γλώσσας, κατάλληλα αποδεικνυόμενα. 

ΚΕΦΑΛΑΙΟ Γ' 

Άρθρο 38 

Προϊστάμενοι Υπηρεσιών 

α) Των Διευθύνσεων προΐστανται μόνιμοι υπάλληλοι με 
βαθμό 2ο ή 3ο των Κλάδων ΑΤΙ Διοικητικού Λογιστικού 
και ΑΡ2 Διοικητικού Λογιστικού (προσωρινού), εκτός της 
Διεύθυνσης Ηλεκτρονικής Επεξεργασίας Στοιχείων της ο¬ 
ποίας προΐστανται μόνιμος υπάλληλος με βαθμό 2ο ή3ο 
του κλάδου ΑΤ5 Αναλυτών Συστημάτων - Προγραμματι¬ 
στών. 

β) Του Γραφείου Νομικών Υποθέσεων προΐσταται ο αρ¬ 
χαιότερος στην Υπηρεσία του ΝΑΤ Δικηγόρος που υπηρε¬ 
τεί στο Ταμείο, μόνιμος ή με έμμισθη εντολή. 

γ) Των Τμημάτων προΐστανται μόνιμοι υπάλληλοι με 
βαθμό 4ο ή 5ο των κλάδων ΑΤΙ Διοικητικού Λογιστικού 
και ΑΡ2 Διοικητικού Λογιστικού (προσωρινού). Σε περί¬ 
πτωση έλλειψης,υπαλλήλων με βαθμό 5ο - 4ο των Κλάδων 
ΑΤΙ και ΑΡ2, των Τμημάτων προΐστανται υπάλληλοι με 
βαθμό 6ο ή 7ο του Κλάδου ΑΤΙ ή 5ο - 4ο του Κλάδου 
ΜΕ1. Ειδικά των τμημάτων της Δ/νσης Ηλεκτρονικής 
Επεξεργασίας Στοιχείων, προΐστανται υπάλληλοι με 4ο η 
5ο του Κλάδου ΑΤ5. Σε περίπτωση έλλειψης υπαλλήλων 
4ου ή 5ου βαθμού, υπάλληλοι με 6ο ή 7ο βχθμό του Κλχ- 
δου ΑΤ5 Αναλυτών Προγραμματιστών Η/Γ ή 4ο - 5ο 
των Κλάδων ΜΕ4 Προγραμματιστούν Η/Γ ή ΜΕ7 Χειρι¬ 
στών Η/Υ Εισαγωγής Στοιχείων (ειδικότητας Χειριστώ/ 

Η/Τ). Στο Τμήμα Κατασκευής και Συντήρησης Ακινήτων, 
της Διεύθυνσης Ακίνητης Περιουσίας προίσταται ο κατά 
βαθμό ανώτερος υπάλληλος του Κλάδου ΑΤ3 Μηχανικών 
και σε περίπτωση ισοβάθμων ο αρχαιότερος του ίδιου Κλά¬ 
δου. 

Άρθρο 39 

Αναπλήρωση Προϊσταμένων 

Τους Προϊσταμένους των Διευθύνσεων Τμημάτων ό¬ 
ταν ελλείψουν, απουσιάζουν ή κωλύονται αναπληρώνουν οι 
κατά βαθμό ανώτεροι υπάλληλοι, η σε περιπτώσεις ισό- 
βαθμων οι αρχαιότεροι που υπηρετούν στις αντίστοιχες 
υπηρεσίες, σύμφωνα με τις διατάξεις του άρθρου 31 τουΝ. 
434/1976. 

ΚΕΦΑΛΑΙΟ Δ' 

Μεταβατικές και Τελικές Διατάξεις 
Άρθρο 40 

Κατάταξη προσωπικού που υπηρετεί 

1. Οι μόνιμοι υπάλληλοι του Ναυτικού Απομαχικού Τα¬ 
μείου που υπηρετούν κατά την έναρξη ισχύος του Διατά¬ 
γματος αυτού, κατατάσσονται σε αντίστοιχες ομοιόβαθμες 
θέσεις των αντίστοιχων Κλάδων που προβλέπεται από τα 
άρθρα 13 εως 30 του Διατάγματος αυτού κατά τα ακόλου¬ 
θα : 

α) Στον Κλάδο ΑΤΙ Διοικητικό Λογιστικό, οι υπάλλη-· 
λοι του κλάδου ΑΤΙ Διοικητικού Λογιστικού. 

β) Στον Κλάδο ΑΤ2 Αναλογιστών, οι υπάλληλοι του 
Κλάδου ΑΤ2 Αναλογιστών. 

γ) Στον Κλάδο ΑΤ3 Μηχανικών, οι υπάλληλοι του Κλά¬ 
δου ΑΤ3 Μηχανικών. 

δ) Στον Κλάδο ΑΤ4 Μεταφραστών, οι υπάλληλοι του 
κλάδου ΑΤ4 Μεταφραστών Ξενογλώσσου Αλληλογραφίας. 

ε) Στον Κλάδο ΑΤ5 Αναλυτών Προγραμματιστών Η/Τ, 
οι υπάλληλοι του Κλάδου ΑΤ5 Αναλυτών Συστημάτων 
Π ρογραμματιστών. 

στ) Στον Κλάδο ΑΡ1 Τεχνολόγων, οι υπάλληλοι του 
κλάδου ΑΡ1 Υπομηχανικών. 

ζ) Στον Κλάδο ΑΡ2 Διοικητικό Λογιστικό (προσω¬ 
ρινό), οι υπάλληλοι του Κλάδου ΑΡ2 Διοικητικού Λογι¬ 
στικού. 

η) Στον Κλάδο ΜΕ1 Διοικητικό Λογιστικό, οι υπάλ¬ 
ληλοι του Κλάδου ΜΕ1 Διοικητικού Λογιστικού. 

θ) Στον Κλάδο ΜΕ4 Προγραμματιστών Η/Τ, οι υπάλ¬ 
ληλοι του Κλάδου ΜΕ2 Βοηθών Προγραμματιστών Ανα- 
λογιστών. Ο υπάλληλος που κατέχει θέση Βοηθού Ανα- 
λογιστή, εξακολουθεί να ασκεί τα καθήκοντα της θέσεώς 
του. 

ι) Στον Κλάδο ΜΕ5 Μεταφραστών (προσωρινό), οι υπάλ¬ 
ληλοι του Κλάδου ΜΕ3 Βοηθών Μεταφραστών Ξενογλώσ¬ 
σου Αλληλογραφίας. 

ια) Στον Κλάδο ΜΕ6 Δακτυλογράφων Χειριστών ΤΕ- 
ΛΕΧ, οι υπάλληλοι του Κλάδου ΜΕ4 Δακτυλογράφων Χει¬ 
ριστών ΤΕΛΕΧ. 

ιβ) Στον Κλάδο ΜΕ7 Χειριστών Η/Τ Εισαγωγής Σ¬ 
τοιχείων, οι υπάλληλοι του Κλάδου ΜΕ5 Χειριστών Δια- 
τρητικών Μηχανών Ηλεκτρονικών ΐπολογιστών. 


ιγ) Στον Κλάδο ΜΕ8 Τηλεφωνητών, οι υπάλληλοι του 
Κλάδου ΜΕ6 Τηλεφωνητών. 

ιδ) Στον Κλάδο ΜΕ9 Σχεδιαστών, (προσωρινός), οι υπάλ¬ 
ληλοι του Κλάδου ΜΕ7 Σχεδιαστών. 

ιε) Στον Κλάδο ΜΕ10 Ηλεκτρολόγων, οι υπάλληλοι του 
Κλάδου ΜΕ8 Εργοδηγών. 

ιστ) Στον Κλάδο ΣΕ1 Κλητήρων Θυρωρών Οδηγών Ανε¬ 
λκυστήρων Χειριστών Μηχανημάτων αναπαραγωγής εγγρά¬ 
φων, οι υπάλληλοι του Κλάδου ΣΕ1 Κλητήρων θυρωρών 
Οδηγών ανελκυστήρων Χειριστών Μηχανημάτων αναπαρα¬ 
γωγής εγγράφων. 

ιζ) Στον Κλάδο ΣΕ2 Φυλάκων-Νυκτοφυλάκων, οι υπάλ¬ 
ληλοι του Κλάδου ΣΕ2 Φυλάκων-Νυκτοφυλάκων. 

ιη) Στον Κλάδο ΜΕ3 Διοικητικό-Αογιστικό, Λινενικών 
Αρχών Εσωτεοικού, οι υπάλληλοι του Κλάδου ΜΕ1 Διοι¬ 
κητικού Αναλυτή Λογιστικού, Αμε νικών Αρχών Εσωτερικού. 

2. Οι υπάλληλοι με σύμβαση ιδιωτικού δικαίου ειδικό¬ 
τητας Ειδικού Επιστήμονα σε Ασφαλιστικά θέματα και 
Αναλυτή Συστημάτων Προγραμματιστή Η/Τ, που υπηρετούν 
κατά τη δημοσίευση του Διατάγματος αυτού, καταλαμβάνουν 
αυτοδίκαια τις θέσεις που προβλέπονται κατά ειδικότητα 
από το άρθρο 37 του Διατάγματος αυτού. 

Άρθρο 41 

Οι υπηρετούντες με έμμισθη εντολή δικηγόροι κατά την 
δημοσίευση του Διατάγματος τούτου συνεχίζουν να παρέ¬ 
χουν τις υπηρεσίες τους υπό την πιό πάνω σχέση. 

Άρθρο 42 

Πλήρωση θέσεων 

1. Οι παραπάνω προβλεπόμενες θέσεις του πάσης φύ¬ 
σης προσωπικού πληρούνται σύμφωνα με τις κάθε φορά 
ισχύουσες διατάξεις του Κώδικα Κατάστασης Δημοσίων υ¬ 
παλλήλων και των συναφών Νόμων που ρυθμίζουν τα θέ¬ 
ματα πλήρωσης θέσεων κάθε φύσης προσωπικού. 

Άρθρο 43 
Προσωρινές θέσεις 

1. Οι κατά την έναρξη ισχύος του Διατάγματος αυτού 
κατέχοντες θέσεις με βαθμό 4ο Υπομηχανικός και Σχεδια¬ 
στής, καταλαμβάνουν αυτοδίκαια προσωρινές θέσεις με βα¬ 
θμό 4ο των Κλάδων ΑΡ1 Τεχνολόγων και ΜΕ.) Σχεδια¬ 
στών αντίστοιχα, οι οποίες καταργούνται όταν με τον οποιο- 
δήποτε τρόπο αποχωρήσουν από την Υπηρεσία. 

Άρθρο 44 

Καταργούμενες διατάξεις 

Υφιστάμενες διατάξεις που ρυθμίζουν θέματα που προ- 
βλέπονται πό το παρόν, καταργούνται. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση τουπαρόντος Προεδρικού Διατά¬ 
γματος. 

Αθήνα, 10 Νομεβρίου 1984 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΚΝΧΤΑΝΊΊΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΕΜΠΟΡΙΚΗ! ΝΑΥΤΙΛΙΑ! 

ΓΕΟΡΠΟΧ ΚΑΤΧΜΡΑΡΛΧ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


